|  |  |
| --- | --- |
| **Indicadors competencials per a avaluar propostes didàctiques** | |
| **Indicador** | **Autoavaluació breu** |
| Les UD tenen per objectiu respondre a una pregunta/resoldre un problema? | La UD pretén donar resposta a la importància que té l’esport en la vida personal. |
| La introducció és atractiva? (es lliga al context vital de l'alumne o a preguntes que s'ha pogut plantejar?) | Durant l’inici de les sessions es pretén que els alumnes connectin els conceptes que han adquirit en altres assignatures i els coneixements que apliquen en la seva vida quotidiana, com per exemple la pròpia experiència en l’esport, amb els nous aprenentatges. |
| Els continguts s'estructuren entorn d'una tasca? | Els continguts s’han estructurat entorn a diverses tasques. A cada sessió, s’ha de realitzar una tasca diferent com per exemple, el visionat d’un documental sobre els esports adaptats o la pràctica del bàsquet adaptat. |
| Té com a resultat l'elaboració d'un producte? | Els coneixements que s’ofereixen durant la UD s’utilitzaran per després poder elaborar un treball final, al acabar el projecte i realitzar una exposició oral sobre l’experiència viscuda. |
| Fa que s'apliquin coneixements previs/adquirits i proporciona nous aprenentatges? | Per a dur a terme les sessions es requereix la prèvia adquisició d’aprenentatges i l’ús d’habilitats, per poder realitzar els objectius de cada tasca proposada. Per exemple, cal dominar les TIC per la recerca d’informació o saber dominar la pilota de bàsquet per poder implicar-se en el joc adaptat. |
| Ajuda a relacionar coneixements diversos o amb d'altres matèries? | La UD contempla coneixements d’altres àrees i posa en pràctica conceptes d’altres matèries, com per exemple, la formulació de preguntes en una entrevista, per a realitzar al convidat o la comprensió d’informació oral, per a entendre el documental. |
| És una activitat que es pot desenvolupar de diferents formes i estimula la curiositat i la creativitat de l'alumnat? | La UD permet la participació dels alumnes, per donar la seva opinió lliurement i els proporciona experiències noves, per a desenvolupar-se d’una manera a la que no estan acostumats, com ara el bàsquet en cadires de rodes. |
| Implica l'ús de d'instruments diversos com material manipulable, eines de dibuix, programari, calculadora...? | Si, durant les diverses sessions s’utilitzen tot tipus de materials com el suport audiovisual, l’experiència pròpia d’un atleta i la pràctica d’un esport adaptat amb cadires de rodes, un recurs amb el qual els alumnes no estan acostumats a tractar. |
| Utilitza Internet per a fer-ne un ús de, com a mínim els aspectes següents : interactivitat, múltiples punts de vista, informació actual? | En aquesta UD no cal fer un ús explícit d’internet, però permet compartir els diferents punts de vista i opinions dels alumnes, durant la posada en comú de la informació a tractar i l’entrevista a l’atleta amb discapacitat, donant a conèixer informació de primera mà i actual. |
| Es treballen els aspectes següents des de les àrees? Comprensió lectora, expressió oral i escrita, comunicació audiovisual, TIC, educació en valors. | Les diverses tasques proposades permeten treballar sobretot l’expressió oral, perquè els alumnes han de donar la seva opinió i preguntar durant la visita de l’atleta, dubtes i interessos que tinguin.  També es pretén treballar l’educació en valors, respectant les diferències individuals i les persones amb discapacitat. |
| Es fomenta l'autonomia de l'alumnat? | Les activitats requereixen que es sàpiguen desenvolupar de manera autònoma, donant les seves opinions sobre els esports adaptats o en la pràctica esportiva, on han de participar individualment per jugar adequadament. |
| S'intervé a partir de preguntes adequades més que amb explicacions? | Les activitats són plantejades a partir de preguntes, per a que els alumnes puguin connectar la informació de la qual disposen i ja tenen conceptualitzada, per després poder endinsar-se en explicacions més complexes sobre el tema. Com per exemple què saben ells dels esports adaptats. |
| Es posa en joc l'esforç i el treball individual però també el treball en parelles o en grups que condueix a parlar, argumentar, convèncer, consensuar, etc.? | La metodologia de les sessions permet el treball individual i en grup per poder reflexionar sobre les diferents formes de pensar. |
| En el treball en equip s'han definit rols que proporcionen múltiples perspectives des de les quals estudiar el tema? | En el treball en equip no s’ha pogut definir un rol, perquè són equips per posar en pràctica un esport on tots han de tenir el mateix rol de jugador. |
| Implica raonar sobre el que s'ha fet i justificar els resultats? | Al final de cada sessió, es deixa un temps de reflexió sobre el què s’ha aprés i quina ha estat la seva experiència. |
| S'avança en la representació de manera cada vegada més precisa usant progressivament un llenguatge més acurat? | La seqüència didàctica permet que des de l’inici es vagi endinsant al alumne en un coneixement més profund sobre el tema dels esports adaptats. |
| Inclou una rúbrica d'avaluació? | La UD disposa d’una rúbrica d’avaluació on es poden veure els diferents criteris que s’utilitzen per avaluar als alumnes. |
| Conté una conclusió amb un vincle clar amb la introducció?. Exposa clarament les tasques cognitives dels alumnes i suggereix com aquest aprenentatge les podria aplicar a altres qüestions i àmbits? | Al finalitzar les sessions, es porten a terme unes conclusions que connecten clarament amb el plantejament inicial, és a dir quin sentit té l’esport en la vida de les persones. A més, l’última sessió permet exposar una experiència real sobre la importància de l’esport en la vida personal. Per altra banda, permet als alumnes relacionar-se amb una persona amb discapacitat, aprendre a respectar i valorar la seva capacitat, la qual cosa servirà per poder adquirir uns valors i tractar amb respecte a les persones amb discapacitat que convisquin en el seu entorn. |